Un dels objectius del Govern és facilitar instruments financers al teixit empresarial català per millorar la seva competitivitat per tal d'impulsar la reactivació de l'economia catalana i promoure el desenvolupament econòmic.
Per tant, possibilitant l'accés a un finançament adequat es vol assolir un impacte positiu en l'economia catalana.
El nou Pla estratègic de turisme 2018-2022 estableix com a missió de la Direcció General de Turisme "...oferir als que ens honoren amb la seva visita els nostres atractius i els nostres serveis turístics perquè descansin, descobreixin el país i gaudeixin d'experiències excel·lents en un marc acollidor, confortable i segur.
El nostre propòsit és oferir una experiència turística excepcional que proporcioni moments de felicitat i grans records".
Atès que a aquestes bases els són aplicables la Llei 38/2003, de 17 de novembre, general de subvencions, i el Reglament que la desenvolupa aprovat pel Reial decret 887/2006, de 21 de juliol; i el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya;
Atesos el Reglament (CE) núm. 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat CE als ajuts de minimis ( DOUE l 352, de 24.12.2013); i el Reglament (UE) núm. 651/2014, de 17 de juny, pel qual es declaren determinades categories d'ajuts compatibles amb el mercat interior en aplicació dels articles 170 i 108 del Tractat (DOUE L187/1, de 26.6.2014);
Aprovar les bases reguladores per a la concessió d'ajuts en forma de bonificació dels interessos d'operacions de préstecs destinades al finançament de projectes de millora i modernització de determinats establiments d'allotjament turístic, que es publiquen a l'annex 1 d'aquesta Ordre.
Bases reguladores per a la concessió d'ajuts en forma de bonificació dels interessos d'operacions de préstec per al finançament de projectes de millora i modernització de determinats establiments d'allotjament turístic
L'objecte d'aquestes bases és regular la concessió d'ajuts en forma de bonificació dels interessos d'operacions de préstec per al finançament de projectes de millora i modernització de determinats establiments d'allotjament turístic.
Persones o entitats beneficiàries
2.1 Poden ser beneficiaris/àries d'aquests ajuts els/les titulars d'allotjament turístics regulats al Títol I del Decret 159/2012, de 20 de novembre, d'establiments d'allotjament turístic i d'habitatges d'ús turístic (DOGC núm. 6268, de 5.12.2012), això és, establiments hotelers (hotels i hostals o pensions), apartaments turístics, càmpings i establiments de turisme rural operatius a Catalunya que portin almenys dos anys en funcionament i estiguin degudament habilitats en seu municipal, amb els condicionants que estableix la base 5 d'aquest annex.
2.2 També podran ser beneficiàries les empreses de serveis energètics que actuïn en funció d'un contracte de serveis energètics amb alguna de les empreses esmentades en el paràgraf anterior, i d'acord amb la base 5 esmentada.
La Directiva 2006/32/CE, de 5 d'abril, del Parlament Europeu, sobre l'eficiència de l'ús final de l'energia i els serveis energètics, defineix empresa de serveis energètics (ESE) com "...una persona física o jurídica que proporciona serveis energètics o de millora de l'eficiència energètica en les instal·lacions o locals d'un usuari i afronta cert grau de risc econòmic en fer-ho.
El pagament dels serveis prestats es basarà (en part o totalment) en l'obtenció de millores de l'eficiència energètica i en el compliment de la resta dels requisits de rendiment convinguts".
3.1 Els sol·licitants han de complir els requisits següents:
a) En el cas d'empreses amb 50 o més treballadors/ores, han de complir amb la quota legal de reserva de llocs de treball que preveu l'article 42.1 del Text refós de la Llei general de drets de les persones amb discapacitat i la seva inclusió social, aprovat pel Reial decret legislatiu 1/2013, de 29 de novembre (BOE núm. 289, de 3.12.2013), o amb les mesures alternatives de caràcter excepcional del Reial decret 364/2005, de 8 d'abril (BOE núm. 94, de 20.4.2005), i el Decret 86/2015, de 2 de juny (DOGC núm. 6885, de 4.06.2015).
Dins d'aquestes obligacions, i de forma específica, cal complir amb l'obligació d'efectuar autoliquidacions de l'impost sobre les estades en establiments turístics davant l'Agència Tributària de Catalunya (ATC).
c) No trobar-se en cap de les circumstàncies que impedeixen adquirir la condició de beneficiari/ària que preveu l'article 13 de la Llei 38/2003, general de subvencions (BOE núm. 276, de 18.11.2003).
d) Les empreses amb una plantilla igual o superior a 25 persones han d'indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista (DOGC núm. 5123, de 2.5.2008).
f) No haver estat sancionat, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, durant l'any anterior a la convocatòria, d'acord amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost; o, si han estat sancionades, hagin aplicat les mesures correctores previstes i abonat les quantitats requerides per aquest concepte.
g) Complir les obligacions i no incórrer en els supòsits de prohibició dels articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
h) Disposar d'un sistema d'organització i de gestió de la prevenció d'acord amb la Llei 31/1995, de prevenció de riscos laborals; amb el Reial decret 39/1997, d'1 de gener, pel qual s'aprova el Reglament dels serveis de prevenció; així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
i) Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol classe de discriminació laboral entre homes i dones.
En el cas de les empreses de més de 250 treballadors/ores, s'haurà d'elaborar i aplicar amb caràcter obligatori un pla d'igualtat, d'acord amb el que estableix l'article 36 de la Llei 17/2015, de 21 de juliol, d'igualtat efectiva entre homes i dones (DOGC núm. 6919, de 23.7.2015).
j) No haver estat sancionat per la Direcció General de Turisme en els darrers 3 anys, per infracció greu o molt greu.
k) No haver superat la quantitat màxima de 200.000,00 euros en ajuts de minimis que pot rebre una empresa en el període de 3 exercicis fiscals.
l) No tenir la consideració d'empresa en situació de crisi, d'acord amb la definició inclosa a les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.7.2014).
m) No estar subjecte a una ordre de recuperació pendent, després d'una decisió prèvia de la Comissió que hagi declarat un ajut percebut il·legal i incompatible amb el mercat interior (a excepció dels ajuts destinats a reparar els perjudicis causats per determinats desastres naturals).
n) No estar afectat per cap de les situacions següents: incidències amb el Registre d'Acceptacions Impagades (RAI), amb l'Associació Nacional d'Establiments Financers de Crèdit (ASNF) o de caràcter judicial o fons propis negatius.
o) Complir qualsevol altra obligació legal o reglamentària que els pugui afectar.
p) No haver estat condemnades en sentència ferma, ni la persona jurídica sol·licitant ni les persones físiques adscrites a l'execució de l'activitat subvencionada, per cap delicte contra la llibertat i la indemnitat sexuals, així com per tràfic d'éssers humans amb finalitat d'explotació sexual, incloent-hi la pornografia, de conformitat amb la Llei orgànica 1/1996, de 15 de gener, de protecció jurídica del menor, en la redacció donada per la Llei 26/2015, de 28 de juliol, de modificació del sistema de protecció a la infància i a l'adolescència.
q) Tots els establiments que es beneficiïn de les ajudes derivades d'aquesta Ordre hauran de disposar, en tot cas, de la llicència d'activitat corresponent.
3.2 El compliment dels requisits d'aquesta base s'ha d'acreditar mitjançant la signatura de la declaració responsable que s'inclou a l'imprès de sol·licitud de l'ajut.
El fet de presentar aquesta declaració responsable faculta l'òrgan competent de l'Administració per fer, en qualsevol moment, telemàticament o per altres mitjans, les comprovacions per mostreig o exhaustives necessàries per verificar la conformitat de les dades de les declaracions.
La inexactitud o la falsedat de les declaracions responsables, a més de ser causa d'exclusió de la persona sol·licitant de la convocatòria, és també causa de revocació, sens perjudici de les responsabilitats de qualsevol mena en les quals s'hagi pogut incórrer.
Quantia dels ajuts i condicions del préstec
L'ajut consistirà en la bonificació d'interessos d'un préstec concedit per l'Institut Català de Finances (ICF) d'acord amb els pactes que figuren al Conveni signat entre el Departament d'Empresa i Coneixement i l'ICF el dia 2 d'abril de 2019.
Prèviament a la formalització del préstec per part de l'Institut Català de Finances, la Direcció General de Turisme haurà d'emetre una resolució.
Les condicions del préstec són:
L'import del préstec podrà ser fins al 100% de l'import de les actuacions subvencionables, amb un mínim de 60.000,00 euros i un màxim d'1.000.000,00 d'euros per beneficiari/ària.
El tipus d'interès serà l'Euríbor a 12 mesos més un 2%.
Sobre aquest tipus d'interès s'aplicarà una bonificació, que s'especificarà en la resolució d'atorgament de l'ajut i que serà com a màxim del 2%.
Aquesta bonificació s'aplicarà a tots els beneficiaris rebut a rebut.
Això no obstant, excepcionalment, aquest tipus d'interès es podrà incrementar fins a un màxim de l'Euríbor 12 mesos més el 2,95%, abans de ser bonificat, en funció de la situació economicofinancera del beneficiari/ària.
Aquestes operacions gaudiran de la mateixa bonificació abans esmentada.
Excepcionalment l'ICF, a criteri exclusiu seu, podrà oferir un tipus fix mínim als beneficiaris/àries del 2,75%, també bonificable en els mateixos termes aquí definits.
Els valors de l'índex de referència de l'Euríbor a 12 mesos inferiors a zero no es tindran en compte per calcular els interessos i no es deduiran del diferencial pactat.
En aquests casos, l'interès aplicable a l'operació coincidirà amb el valor del diferencial acordat per a cada operació.
El termini màxim d'amortització del préstec serà de fins a 10 anys, amb possibilitat d'un període de carència d'amortització del capital de fins a 2 anys, inclòs en aquest termini.
Les considerades suficients a criteri de l'ICF en funció de l'estudi de cada operació de préstec sol·licitada.
El desemborsament serà d'una sola vegada o en desemborsaments parcials, durant un termini de fins a 24 mesos, sempre contra la presentació de factures o documents que justifiquin la inversió.
L'ICF farà el desemborsament en un termini de 10 dies comptats des de la recepció de la documentació justificativa, i comprovarà que els recursos es destinen a la finalitat que preveu aquesta Ordre abans de fer el desemborsament.
El préstec s'amortitzarà linealment per períodes vençuts.
g) Comissió d'obertura màxima: el 0,50% del nominal del préstec.
h) Comissió d'amortització anticipada total o parcial: el 0,25% com a màxim.
En cas de tipus fix, s'afegiran els costos de ruptura destinats a la cancel·lació de la cobertura de tipus.
Les despeses per intervenció de fedatari públic que es derivin d'aquestes operacions van a càrrec del prestatari.
El tipus d'interès vigent de l'operació més el 6%.
L'ICF podrà promoure la revisió dels preus aplicables per a aquesta línia, amb comunicació prèvia a la Direcció General de Turisme, segons sigui la situació del mercat financer.
Els nous preus vigents només seran d'aplicació a les noves operacions tot i que es podran aplicar a les modificacions d'operacions anteriors que es formalitzin a partir d'aquest moment.
A petició del client, basada en les seves possibles dificultats per atendre dins el termini i en la forma escaient les obligacions del préstec, i per intentar donar-li viabilitat, l'ICF podrà aprovar la modificació de les condicions d'una operació formalitzada en l'àmbit d'aquesta línia, d'acord amb els seus criteris economicofinancers, encara que les noves condicions puguin comportar condicions més beneficioses o oneroses que les establertes en conveni, i no suposaran, en cap cas, un increment de la bonificació d'interessos reconeguda per part de la Direcció General de Turisme.
En cap cas el tipus d'interès de l'operació serà inferior al que resultaria d'aplicar la Comunicació de la Comissió Europea relativa a la revisió del mètode de fixació del tipus de referència i actualització (DOUE C14, de 19.1.2008).
5.1 Seran elegibles els projectes d'inversió per a la millora i la modernització de determinats establiments d'allotjament turístic que comportin una despesa mínima de 60.000,00 i màxima d'1.000.000,00 d'euros, i que tinguin per objecte:
a) Inversions relatives a obres o instal·lacions destinades a millorar l'accessibilitat al seu establiment.
Es podran beneficiar d'aquesta línia els titulars d'un establiment d'allotjament petit o que, d'acord amb la normativa vigent, no estiguin obligats a acomplir la normativa d'accessibilitat.
A l'efecte d'aquesta Ordre es considera establiment d'allotjament petit aquell que té menys de 25 places.
b) Inversions de reforma, millora o ampliació de les seves instal·lacions i/o serveis, així com qualsevol despesa que tingui per finalitat la millora de la qualitat dels serveis i/o les estades.
Es podran beneficiar d'aquesta línia -d'acord amb la base 2- els titulars d'allotjaments turístics que regula el Títol I del Decret 159/2012, de 20 de novembre, d'establiments d'allotjament turístic i d'habitatges d'ús turístic.
En cas que dins aquestes millores s'incloguin elements de decoració de l'establiment, l'adquisició de roba d'aixovar, accessoris decoratius i parament de la llar, el seu import no podrà ser superior al 10% del total del préstec autoritzat.
c) Inversions en millores d'eficiència energètica.
En podran ser beneficiàries d'aquesta línia, a més dels titulars d'allotjaments turístics regulats al citat Títol I del Decret 159/2012, de 20 de novembre, les empreses de serveis energètics que actuïn en funció d'un contracte de serveis energètics amb alguna de les empreses titulars i portin a terme actuacions incloses en la tipologia següent:
Rehabilitació energètica de l'envolupant de l'establiment.
Millora de l'eficiència energètica de les instal·lacions de climatització, ventilació i aigua calent sanitària.
Millora de l'eficiència energètica de les instal·lacions d'il·luminació.
Renovació de les instal·lacions d'enllumenat, il·luminació i senyalització exterior.
Renovació de generadors de fred i cambres frigorífiques.
Millora de l'eficiència energètica de les instal·lacions elèctriques.
Implantació de sistemes intel·ligents a l'establiment.
Renovació de l'equipament hostaler i dels mobles frigorífics de conservació i congelació.
d) Inversions en projectes de recerca, desenvolupament i innovació que es desenvolupin i s'apliquin als establiments turístics.
En aquest cas seran elegibles les despeses d'adquisició d'equipaments o d'actius materials o immaterials i les despeses de subcontractació directament vinculades a l'execució del projecte
5.2 No són subvencionables les actuacions de despesa corrent, sous, refinançaments i similars.
6.1 Les sol·licituds s'han de presentar i formalitzar de forma telemàtica per mitjà del formulari que estarà a disposició de les persones beneficiàries al web de l'ICF www.icf.cat, juntament amb la documentació que preveu la base 6.4.
6.2 La identificació de la persona sol·licitant es farà pels sistemes de signatura electrònica admesos per la Seu electrònica i que es poden consultar a http://seu.gencat.cat/ca/certificats-sistemes-signatura-electronica-seu.html.
6.3 Les persones interessades s'han d'autenticar per fer la resta de transaccions associades al procediment de concessió i justificació dels ajuts, per mitjans telemàtics, mitjançant el sistema de signatura electrònica que determini la mateixa Seu electrònica.
6.4 En cas que les persones o els ens sense personalitat jurídica sol·licitants no disposin de mecanismes d'autenticació electrònica per a la realització de qualsevol tràmit que requereixi mitjans electrònics, poden ser identificats i autenticats pel personal al servei de l'Administració de la Generalitat de Catalunya i del sector públic, que ha de realitzar el tràmit en nom seu utilitzant el sistema de seguretat electrònica que els acredita com a funcionaris habilitats.
Amb aquesta finalitat s'han d'acreditar i prestar el seu consentiment exprés perquè el personal habilitat els pugui autenticar.
A la Seu electrònica s'esmenten les oficines d'atenció al públic que ofereixen aquest servei (https:// seu.gencat.cat/ca/certificats-sistemes-signatura-electrònica-seu.html).
6.5 En el supòsit d'interrupció del funcionament normal de la Seu electrònica per incidència tècnica, es determinarà l'ampliació del termini no vençut i es publicarà a la Seu electrònica tant la incidència tècnica com l'ampliació concreta del termini no vençut.
6.6 La signatura de la sol·licitud implica l'autorització a l'Administració de la Generalitat de Catalunya per a la funció de comprovació d'ofici de les dades relatives al compliment de les obligacions tributàries amb l'Estat i amb la Generalitat de Catalunya, i de les obligacions amb la Seguretat Social, per part del sol·licitant.
6.7 La sol·licitud inclourà la declaració responsable relativa al compliment dels requisits següents:
a) Requisits als quals fa referència la base 3.1.
b) Disposar de l'escriptura de constitució de la societat i de la inscripció dels seus estatuts al Registre mercantil o al registre corresponent.
c) Disposar de facultats de representació de l'empresa, d'acord amb l'escriptura notarial corresponent inscrita al Registre Mercantil o al registre corresponent, si escau.
d) Disposar dels llibres comptables, dels registres diligenciats i d'altres documents degudament auditats, en els termes que exigeix la legislació mercantil i sectorial aplicable.
e) Existència o no dels ajuts de minimis que li hagin estat atorgats durant l'exercici fiscal en curs i en els dos exercicis anteriors, amb indicació de la data de concessió, l'import i l'ens atorgant.
Quan l'empresa o l'entitat mantingui amb altres empreses algun dels vincles descrits a l'article 2.2 del Reglament (UE) núm. 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis, d'acord amb el concepte d'única empresa, haurà de declarar també els ajuts de minimis percebuts per les empreses vinculades.
f) Existència o no d'altres subvencions o ajuts públics i/o privats, nacionals o internacionals, per al mateix concepte.
En cas afirmatiu caldrà indicar, en el formulari de sol·licitud, el programa al qual s'acull, la quantia sol·licitada, el percentatge que suposen del cost total del projecte, si es troben en fase de sol·licitud o concessió i amb càrrec a quina entitat pública o privada s'han sol·licitat.
Els punts b) c) i d) només seran d'aplicació en cas que el beneficiari/ària sigui una persona jurídica o una empresa.
6.8 Amb les sol·licituds s'ha d'adjuntar la documentació que s'esmenta a continuació:
a) Una memòria tècnica amb la descripció de les actuacions del projecte a finançar i que ha d'incloure:
Els plànols necessaris per a la descripció correcta de l'actuació.
Fotografies de l'estat de l'espai, les instal·lacions o els elements de l'actuació abans de la realització de la inversió, si escau.
Descripció del projecte de renovació en matèria d'estalvi energètic, si escau.
Ha de ser un document clar i entenedor que desglossi les despeses només de l'actuació subvencionable.
La llista de materials emprats i el seu cost.
Els honoraris dels professionals.
Els costos d'equipaments i de mobiliari.
L'ICF podrà demanar documentació addicional per realitzar el seu estudi de viabilitat econòmica.
6.9 En cas dels documents que ja es trobin en poder de qualssevol dels departaments de la Generalitat de Catalunya, en aplicació del que preveu l'article 28 de la Llei 39/2015, d'1 d'octubre, del procediment administratiu comú de les administracions públiques, la seva aportació es pot substituir per una declaració de la persona sol·licitant assegurant que no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
6.10 Si la sol·licitud no reuneix els requisits que estableix aquesta base, es requerirà l'entitat sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques (BOE núm. 236, de 2.10.2015).
D'acord amb l'article 43 de l'esmentada Llei 39/2015, d'1 d'octubre, la notificació individual d'aquest requeriment a la persona física, l'empresa o l'entitat privada interessada es realitzarà electrònicament, mitjançant compareixença de l'interessat/ada a la Seu electrònica de l'Administració de la Generalitat de Catalunya a l'eina e-NOTUM ( https://seu.gencat.cat/es ).
S'entén per compareixença a la Seu electrònica l'accés de l'interessat/ada, o del seu representant degudament identificat/ada, al contingut de la notificació.
Aquesta notificació per mitjans electrònics s'entendrà practicada en el moment en el qual es produeixi l'accés al seu contingut, i s'entendrà rebutjada quan hagin transcorregut deu dies naturals des de la posada a disposició de la notificació sense que s'accedeixi al seu contingut.
D'acord amb l'article 41.6 de la mateixa Llei 39/2015, d'1 d'octubre, l'òrgan competent enviarà un avís al dispositiu electrònic i/o a l'adreça de correu electrònic que l'interessat/ada hagi comunicat a la seva sol·licitud, informant-lo de la posada a disposició de la notificació a la Seu electrònica de l'Administració de la Generalitat.
7.1 El procediment de concessió és el de concurrència no competitiva i les sol·licituds es resoldran per ordre d'entrada al registre i fins a exhaurir el pressupost.
Un cop exhaurit el pressupost es publicarà al Diari Oficial de la Generalitat de Catalunya (DOGC) aquesta situació, i la presentació de la sol·licitud no donarà cap dret a l'obtenció de l'ajut, a excepció que el fons recuperés disponibilitat, situació en la que es procediria a regularitzar els rebuts cobrats sense bonificar.
7.2 L'òrgan competent per a la instrucció del procediment és la Subdirecció General de Desenvolupament Turístic Territorial.
Criteris de valoració, tramitació i resolució i notificació de les sol·licituds
8.1 Inicialment l'ICF estudiarà la sol·licitud de finançament, analitzarà la viabilitat econòmica de l'operació, farà un estudi de risc financer, determinarà l'aprovació o denegació del finançament d'acord amb els seus criteris de caràcter financer i establirà les condicions financeres de l'operació (import, terminis i garanties, entre d'altres).
8.2 L'ICF informarà la Direcció General de Turisme sobre l'aprovació o la denegació de la sol·licitud de finançament per tal que la Subdirecció General de Desenvolupament Turístic Territorial emeti un informe previ on consti l'import màxim del préstec a atorgar, els anys de durada, el període de carència i el motiu de la denegació o l'aprovació.
a) La viabilitat tècnica del projecte, especialment pel que fa a l'adequació als objectius de la convocatòria.
Utilització d'energies alternatives (plaques solars, biomassa, punts de càrrega de vehicles elèctrics, etc.).
Mesures d'estalvi energètic i de recursos (electricitat, aigua, etc.).
Mesures de reducció de contaminació (acústica, atmosfèrica, lumínica, etc.).
Preservació del paisatge i la biodiversitat.
Integració de l'equipament en el seu entorn (construcció d'equipaments amb materials adequats).
c) Impacte de mesures que contribueixin a afavorir l'accessibilitat a les persones amb dificultats de mobilitat.
En general, qualsevol mesura que millori l'accessibilitat més enllà del que determini la normativa en aquest àmbit, com ara:
Supressió de barreres arquitectòniques en equipaments preexistents.
Mesures per facilitar l'accés de les persones amb discapacitats sensorials.
Inversions per disposar de mitjans de transport accessibles o adaptats a les necessitats de turistes amb discapacitats que permetin o millorin la seva mobilitat.
Mesures adreçades a l'adaptació i/o l'adequació dels mitjans materials ja existents per a persones amb discapacitats.
d) Impacte de mesures que contribueixin a l'adequació a la demanda de les infraestructures dels establiments turístics, com per exemple:
Els equipaments per a la pràctica esportiva o de salut (guarda esquís, lloguer de bicicletes, piscina d'hidromassatge, gimnàs, etc.).
8.3 En cas d'aprovació per part de la Direcció General de Turisme, el/la director/a general de Turisme emetrà una resolució individual, degudament motivada i que ha d'incloure, com a mínim, la identificació de la persona sol·licitant a la qual es concedeix la subvenció, l'import i, si escau, el percentatge subvencionat del cost de l'activitat i el seu caràcter de minimis, fent referència al Reglament (CE) 1407/2013, de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la UE als ajuts de minimis.
En el cas que s'autoritzin bestretes, ha d'incloure la justificació de l'execució de l'objecte de la subvenció, i la forma i la quantia de les garanties que, si escau, ha de presentar el beneficiari i, si escau, l'autorització de subcontractació de les actuacions subvencionables.
Aquesta resolució es notificarà a l'ICF per a la formalització del préstec corresponent.
D'acord amb l'article 43 de la Llei 39/2015, d'1 d'octubre, la notificació individual de la resolució a la persona física, l'empresa o l'entitat privada interessada es realitzarà electrònicament, mitjançant compareixença de l'interessat/ada a la Seu electrònica de l'Administració de la Generalitat de Catalunya mitjançant l'eina e-NOTUM ( https://seu.gencat.cat/es ).
S'entén per compareixença a la Seu electrònica l'accés de l'interessat/ada, o del seu representant degudament identificat, al contingut de la notificació.
Aquesta notificació per mitjans electrònics s'entendrà practicada en el moment en què es produeixi l'accés al seu contingut, i s'entendrà rebutjada quan hagin transcorregut deu dies naturals des de la seva posada a disposició sense que s'accedeixi al seu contingut.
D'acord amb l'article 41.6 de la mateixa Llei 39/2015, d'1 d'octubre, l'òrgan competent enviarà un avís al dispositiu electrònic i/o a l'adreça de correu electrònic que l'interessat/ada hagi comunicat a la seva sol·licitud, informant de la posada a disposició de la notificació a la Seu electrònica de l'Administració de la Generalitat.
8.4 En cas que l'ICF dictamini desfavorablement la concessió del préstec ho comunicarà a la Direcció General de Turisme, adjuntant la sol·licitud presentada per part de la persona beneficiària, per tal que el/la director/a general de Turisme resolgui sobre la denegació de l'ajut.
Aquesta resolució s'ha de notificar a la persona interessada d'acord amb el procediment que indica la base 8.3.
8.5 El termini màxim per resoldre i notificar la resolució és de sis mesos, a comptar des de la data de presentació de la sol·licitud.
Si un cop transcorregut aquest termini no s'ha produït la notificació esmentada, s'entendrà que la sol·licitud es desestima, per silenci administratiu, d'acord amb el que estableix l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
8.6 Contra la resolució que dicti el/la director/a general de Turisme, que no exhaureix la via administrativa, es pot presentar recurs d'alçada davant el superior jeràrquic de l'òrgan resolutori, en el termini d'un mes comptat des de l'endemà de la notificació de la resolució, segons el que estableixen l'article 121 de l'esmentada Llei 39/2015, d'1 d'octubre, i l'article 76 de la també citada Llei 26/2010, del 3 d'agost.
9.1 D'acord amb els articles 18 i 20 de la Llei 38/2003, de 17 de novembre, general de subvencions (BOE núm. 276, de 18.11.2003), i amb l'article 5.4 de la Llei 19/2013, de 9 de desembre, de transparència, accés a la informació pública i bon govern (BOE núm. 295, de 10.12.2013), la Base de dades nacional de subvencions (BDNS) operarà com a mitjà electrònic per complir les obligacions de publicitat de les subvencions concedides, que haurà d'incloure les dades a les quals es refereix l'article 20.8.b) de la Llei 38/2003, de 17 de novembre, general de subvencions.
9.2 D'acord amb l'article 15 de la Llei 19/2014, de 29 de desembre, de transparència, accés a la informació pública i bon govern (DOGC núm. 6780, de 31.12.2014), la informació relativa a les subvencions i els ajuts públics concedits, amb indicació de l'import, l'objecte i els beneficiaris/àries, s'ha de publicar a la Seu electrònica i al lloc web del Departament d'Empresa i Coneixement ( http://empresa.gencat.cat ).
10.1 S'entén que un beneficiar/ària subcontracta quan concerta amb tercers l'execució total o parcial de l'activitat que constitueix l'objecte de la subvenció.
Queda fora d'aquest concepte la contractació de les despeses en les quals hagi d'incórrer el beneficiari/ària per a la realització per si mateix de l'activitat subvencionada.
10.2 D'acord amb això, a efectes d'aquesta Ordre, no és possible subcontractar la gestió de cap aspecte de l'activitat subvencionada.
El pagament de l'ajut es farà efectiu, rebut a rebut, contra el Fons per a la bonificació d'interessos creat l'any 2014, mitjançant la bonificació del 2% del tipus d'interès del préstec.
12.1 Hi ha la possibilitat de revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts.
Per causes degudament justificades, i amb la sol·licitud prèvia de l'interessat/ada, existeix la possibilitat de modificació de la resolució de concessió, sempre que no resti afectada la seva essència, en el cas d'alteració de les condicions que sobrevinguin al projecte finançat i que es justifiquin suficientment pels interessats/ades abans del seu termini.
12.2 D'acord amb l'article 19.4 de la Llei 38/2003, de 17 de novembre, qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos per les normes reguladores, podrà donar lloc a la modificació de la resolució de concessió en els termes que estableix la normativa reguladora de la subvenció.
12.3 La persona beneficiària té l'obligació de proposar a l'òrgan atorgant qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan atorgant d'acord amb l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
12.4 A petició de la persona beneficiària de l'ajut, l'ICF podrà aprovar la modificació de les condicions d'una operació formalitzada en l'àmbit d'aquesta línia, d'acord amb els seus criteris economicofinancers per tal de facilitar la bona finalitat de l'operació, encara que les noves condicions puguin comportar situacions més beneficioses o oneroses a les inicialment establertes.
13.1 Les persones beneficiàries de la línia d'ajuts han de justificar l'aplicació dels fons, d'acord amb els articles 30 i 31 de la Llei 38/2003, de 17 de novembre, general de subvencions, davant la Direcció General de Turisme; amb l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i amb l'Ordre ECO/172/2015, de 3 de juny, sobre les formes de justificació de subvencions.
13.2 Un cop finalitzades les actuacions els beneficiaris/àries hauran de presentar la justificació de la subvenció mitjançant un compte justificatiu amb aportació dels justificants de despesa.
El compte justificatiu ha d'acreditar la realització de les actuacions subvencionades, així com les despeses generades per les accions esmentades i l'aplicació dels fons percebuts.
El compte justificatiu inclourà:
a) La memòria explicativa del compliment de la finalitat de les actuacions subvencionades amb indicació de les activitats realitzades i dels resultats obtinguts.
b) La memòria econòmica justificativa del cost de les activitats realitzades on consti una llista classificada de les despeses de l'activitat, amb identificació del creditor, el número de la factura o el document de valor probatori equivalent en el tràfic mercantil, l'import, la data d'emissió i la data de pagament.
Aquesta llista ha d'anar acompanyada de les factures o els documents de valor probatori equivalent en el tràfic jurídic mercantil o amb eficàcia administrativa, i de la documentació acreditativa de pagament (extracte bancari o, en el cas de pagament efectiu, documentació acreditativa de la percepció de l'import per part del creditor/ora).
c) Un recull fotogràfic del projecte executat en finalitzar el període d'execució de les obres.
D'acord amb el que estableix l'article 31.3 de la Llei 38/2003, de 17 de novembre, general de subvencions, quan l'import de la despesa subvencionada superi la quantitat de 15.000,00 euros en el cas de subministraments i serveis, o 40.0000,00 euros en el cas d'obres, la persona beneficiària haurà de sol·licitar -prèviament a la contractació- com a mínim tres ofertes de diferents proveïdors, excepte que per les especials característiques no existeixi al mercat prou nombre de proveïdors o que la despesa s'hagués realitzat amb anterioritat a la sol·licitud de la subvenció.
En cas que no s'hagi triat l'oferta més econòmica, s'adjuntarà un document explicatiu o una memòria on es justifiqui l'elecció.
13.3 En cap cas podrà acceptar-se una disminució de la inversió justificada que quedi per sota de l'import del préstec atorgat i disposat.
13.4 Si la desviació pressupostària entre el cost inicialment pressupostat i el cost final justificat del total del projecte objecte de l'ajut no excedeix del 20%, no comportarà la reducció de la quantia de l'ajut.
Només es pot aplicar aquest percentatge si es garanteix que s'han complert l'objecte i la finalitat de l'ajut.
13.5 La forma i el termini de la justificació de l'ajut es determinaran a la convocatòria corresponent i a la resolució d'atorgament
La Direcció General de Turisme, d'acord amb l'Ordre ECO/172/2015, de 3 de juny, sobre les formes de justificació de subvencions (DOGC núm. 6890, d'11.6.2015), així com amb els articles 30 i 31 de la Llei 38/2003, de 17 de novembre, ja esmentada, serà l'encarregada de comprovar si la justificació és correcta i de verificar que s'ajusta a la finalitat del projecte presentat.
13.7 Igualment, el beneficiari/ària haurà de facilitar qualsevol informació o comprovació relativa a l'objecte de l'ajut que li pugui requerir la Direcció General de Turisme.
14.1 Les actuacions de verificació per part de l'òrgan atorgant de les accions subvencionables podran ser de dos tipus:
a) Verificacions administratives: tenen per objecte garantir que les declaracions justificatives de despeses presentades per les persones o les entitats beneficiàries estiguin acompanyades de la documentació justificativa (factures, nòmines, extractes bancaris, etc.).
b) Verificacions in situ o sobre el terreny: tenen per objecte comprovar la realització efectiva de l'acció subvencionada i/o el compliment de les obligacions dels beneficiaris/àries.
14.2 Les persones beneficiàries de les subvencions s'han de sotmetre a les actuacions de verificació administrativa i sobre el terreny que pugui realitzar l'òrgan atorgant.
15.1 La Direcció General de Turisme pot efectuar el seguiment de cada projecte finançat
15.2 La Direcció General de Turisme pot realitzar les actuacions de seguiment i de control necessàries per garantir que els beneficiaris/àries donen una destinació correcta al finançament obtingut i per determinar el compliment de les condicions i els requisits que van donar lloc a l'atorgament, així com de les obligacions que s'hi estableixen.
Els beneficiaris/àries de l'ajut resten obligats a facilitar tota la informació que els requereixi la Intervenció General de la Generalitat de Catalunya, la Sindicatura de Comptes o altres òrgans competents.
15.3 Els beneficiaris/àries estan sotmesos als controls financers que corresponguin d'acord amb el que estableixen els articles 45 i 46 de la Llei 38/2003, de 17 de novembre, general de subvencions, sobre tramitació, justificació i control de subvencions; i l'article 95 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
15.4 L'òrgan atorgant realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
16.1 Són causes de revocació les que preveuen els articles 92 bis, 99 i 100 de l'esmentat Decret legislatiu 3/2002, de 24 de desembre; i l'article 37 de la Llei 38/2003, de 17 de novembre, també citada.
En cas d'incompliment dels requisits dels articles anteriors, la subvenció podrà ser revocada totalment o parcialment d'acord amb les causes de revocació que estableix la normativa vigent.
Atès que els ajuts objecte d'aquesta disposició estan sotmesos al règim de minimis, també serà causa de revocació:
a) Quan la concurrència de subvencions, ajuts, ingressos o recursos per a la mateixa finalitat i/o despeses subvencionables, procedents de qualsevol Administració o ens públic nacional, autonòmic o local, doni lloc a un excés de finançament públic del projecte, sobrepassant els percentatges o llindars que estableixen els reglaments o les decisions de la Comissió Europea que li són aplicables.
b) Quan, d'acord amb el Reglament (UE) núm. 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, el beneficiari/ària superi l'acumulació d'ajuts de minimis establerta en 200.000,00 euros per empresa durant el període de 3 exercicis fiscals.
En aquest còmput es considerarà qualsevol ajut de minimis atorgat per qualsevol Administració o ens nacional, autonòmic o local.
c) L'adopció, en virtut del que estableixen els articles 107 i 109 del Tractat de funcionament de la Unió Europea, d'una decisió de la qual se'n derivi una necessitat de reintegrament.
16.2 Si l'òrgan atorgant, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del procediment corresponent, d'acord amb el que disposen l'article 100 i següents del Decret legislatiu 3/2002, de 24 de desembre, i la Llei 38/2003, de 17 de novembre, ja esmentats.
16.3 En el supòsit que s'acrediti l'assoliment dels objectius del projecte per un import inferior al previst inicialment, s'iniciarà el procediment de revocació parcial i es reduirà proporcionalment l'import de l'ajut.
La revocació de l'ajut implicarà el reintegrament de la quantia percebuda indegudament, així com els interessos de demora corresponents.
Tot això a excepció del supòsit que preveu la base 13.4 d'aquesta Ordre.
Les persones beneficiàries poden renunciar a les subvencions atorgades mitjançant un escrit dirigit a l'òrgan competent per resoldre, i aquest dictarà la resolució corresponent.
En cas que en el moment de la renúncia ja s'hagi produït el pagament de la bestreta o bé de la subvenció atorgada, les persones beneficiàries hauran de retornar la quantitat indegudament percebuda més els interessos de demora que corresponguin.
Les causes de nul·litat i anul·labilitat són les que disposa l'article 36 de la Llei 38/2003, de 17 de novembre, general de subvencions, i es procedirà d'acord amb el que estableix aquest article.
19.1 A aquesta línia d'ajuts els serà aplicable el règim d'infraccions i sancions que estableixen els capítols I i II del Títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
19.2 Si l'òrgan atorgant, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'algun motiu d'infracció, hauran d'instar l'inici del procediment sancionador, d'acord amb el que disposen la secció cinquena del capítol 9 del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
Règim de compatibilitat dels ajuts amb la normativa europea
20.1 Aquests ajuts, consistents en una bonificació de fins al 2% dels interessos del préstec, són ajuts d'Estat d'acord amb l'article 107.1 del Tractat de Funcionament de la Unió Europea, i compatibles amb el mercat interior.
20.2.a) Els ajuts se sotmetran a l'article 17 (ajuts a la inversió en favor de les PIMES) del Reglament (UE) núm. 651/2014 de la Comissió, de 17 de juny, pel qual es declaren determinades categories d'ajut compatibles amb el mercat interior en aplicació dels articles 107 i 108 del Tractat de Funcionament de la Unió Europea (Reglament general d'exempció per categories, RGEC, DOUE L 187 de 26.6.2014), quan els beneficiaris/àries compleixin les quatre condicions següents:
Ser petites i mitjanes empreses d'acord amb la definició proposada per la Comissió Europea.
No haver començat a executar el projecte abans de la presentació de la sol·licitud de préstec.
Destinar la inversió a l'ampliació d'un establiment existent, a la diversificació de la producció en nous productes o serveis addicionals o a un canvi essencial en el servei ofert per l'allotjament turístic.
Que la bonificació d'interessos suposi una quantitat d'ajut que no sigui superior al 10% del cost elegible en el cas de les mitjanes empreses, o el 20% del cost elegible en el cas de petites empreses.
El cost elegible és el cost de la inversió en actius materials i immaterials.
(Acumulació amb altres ajuts: si el beneficiari/ària ha rebut altres ajuts públics per al mateix projecte i/o despeses, aquest ajut es tindrà en compte per tal de comprovar que la bonificació d'interessos del préstec i els altres ajuts rebuts per al mateix projecte no superen el 10% del cost de la inversió per a les mitjanes empreses o el 20% del cost de la inversió en el cas de les petites empreses.
Així mateix, la bonificació d'interessos i els altres ajuts no podran superar la quantitat de 7,5 milions d'euros per empresa i projecte).
20.2.b) En cas que no es compleixi alguna de les quatre condicions esmentades al punt anterior, l'ajut en forma de bonificació dels interessos del préstec serà sotmès al Reglament (UE) núm. 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L 352 de 24.12.2013):
D'acord amb el que estableix l'article 22 del citat Reglament (UE) 1047/2013, la quantitat màxima d'ajuts de minimis que pot rebre una empresa no pot ser superar els 200.000,00 euros durant el termini de 3 exercicis fiscals (per a les empreses que operen al sector del transport per carretera la quantitat màxima d'ajuts de minimis no podrà ser superior a 100.000,00 euros durant qualsevol període de 3 exercicis fiscals).
Aquest llindar s'aplicarà amb independència de la forma dels ajuts i de l'objectiu perseguit, de si l'ajut l'ha concedit una Administració pública estatal, autonòmica o local, incloent-hi els ens, les entitats, les empreses públiques, les agències o els organismes que gestionen fons públics.
El còmput dels ajuts dels 3 últims exercicis fiscals es calcula en termes bruts, és a dir, abans de qualsevol deducció en concepte de fiscalitat.
Els sol·licitants de l'ajut han de presentar per escrit una declaració mitjançant la qual declaren que els altres ajuts de minimis que han rebut durant els dos exercicis fiscals anteriors i en l'exercici fiscal en curs estan subjectes a l'esmentat Reglament o a qualsevol reglament de minimis.
En cas de fusions o adquisicions d'empreses, tots els ajuts de minimis atorgats anteriorment a qualsevol de les empreses que es fusionen es tindran en compte per determinar si la concessió d'un nou ajut de minimis a la nova empresa o a l'empresa adquirent supera el límit màxim pertinent.
20.3 En tots els casos cal fer un càlcul per trobar l'equivalent de subvenció bruta que es concedeix al beneficiari/ària de l'ajut, i aquest import es farà constar a la resolució d'atorgament.
Publicitat de les subvencions per part de la persona o l'entitat beneficiària
21.1 El beneficiari/ària de la subvenció ha de donar la publicitat adequada al caràcter públic del finançament del programa, l'activitat, la inversió o l'actuació objecte de subvenció segons el que estableix la base que regula les obligacions de les persones i les entitats beneficiàries, i d'acord amb el que preveu l'article 18.4 de la Llei 38/2003, de 17 de novembre, general de subvencions.
21.2 Les mesures de publicitat que han d'adoptar les persones o les entitats beneficiàries de les subvencions són les següents:
Inclusió de la imatge institucional de l'entitat atorgant.
Inclusió d'una llegenda relativa al finançament públic en cartells, plaques commemoratives, materials impresos, mitjans electrònics o audiovisuals, o bé esments als mitjans de comunicació.
Els logotips i les imatges institucionals que s'han d'incloure són els del Programa d'identificació visual de la Generalitat, PIV ( http://www.gencat.cat/piv/ ).
Els beneficiaris/àries de les subvencions regulades en aquestes bases resten sotmesos a les obligacions següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant la Direcció General de Turisme.
b) Justificar davant l'òrgan atorgant i l'ICF el compliment dels requisits i les condicions que determinen la concessió, o el gaudiment de la subvenció, mitjançant els justificants de les despeses que ha de cobrir l'import finançat, i el compliment de la finalitat per a la qual s'ha concedit la subvenció.
Si la subvenció consisteix en un percentatge del cost de l'activitat o la inversió, s'ha d'acreditar el cost total corresponent, sens perjudici d'altres mitjans de comprovació que estableixin les bases reguladores.
En qualsevol cas, cal justificar la totalitat de la despesa realitzada en relació amb l'objecte global o parcial, en aquest darrer cas, sempre que es pugui executar per fases o sigui susceptible d'ús o tractament diferenciat.
c) Sotmetre's a les actuacions de comprovació que corresponguin a la Direcció General de Turisme, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
d) Comunicar a la Direcció General de Turisme l'obtenció d'altres subvencions, ajuts i ingressos o recursos per a la mateixa finalitat i/o despeses subvencionables, procedents de qualsevol de les administracions o entitats públiques o privades nacionals o internacionals, i les alteracions de les condicions per les quals es va atorgar la subvenció.
Aquesta comunicació es farà tan aviat es conegui i, en tot cas, abans de la justificació de l'aplicació donada als fons percebuts.
e) Quan l'import de la despesa subvencionable superi els llindars que estableix la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contractació del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat suficient nombre d'entitats que els realitzin, prestin o subministrin, o tret que la despesa s'hagi fet amb anterioritat a la concessió de la subvenció.
L'elecció entre les ofertes presentades, que s'han d'aportar en la justificació, s'ha de fer d'acord amb els criteris d'eficiència i economia, i s'ha de justificar expressament en una memòria quan no recaigui en la proposta més avantatjosa.
f) Disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable al beneficiari/ària en cada cas, així com aquells estats comptables i registres específics que exigeixin les bases reguladores de les subvencions, amb la finalitat de garantir l'exercici adequat de les facultats de comprovació i control.
g) Conservar els documents justificatius de l'aplicació dels fons rebuts, inclosos els documents electrònics, mentre que puguin ser objecte de les actuacions de comprovació i control, durant un període de 5 anys, d'acord amb la normativa comunitària.
h) Proposar a la Direcció General de Turisme qualsevol canvi que, dins la mateixa finalitat, es pugui produir en la destinació de la subvenció que, si escau, haurà de ser expressament autoritzat per l'òrgan competent.
i) Procedir al reintegrament dels fons percebuts en cas de revocació de la subvenció, en els termes que indiqui la resolució corresponent.
j) Donar la publicitat adequada del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió incloses en aquestes bases, mitjançant la inclusió del logotip del Departament d'Empresa i Coneixement i de l'expressió "Amb el suport de....", utilitzant el logotip corporatiu del Programa d'identificació visual de la Generalitat (PIV) ( http://www.gencat.cat/piv/descarregues/ ) als elements informatius i de difusió de l'activitat objecte de la subvenció, si es duen a terme amb posterioritat a la concessió de la subvenció.
k) Si el beneficiari/ària és una entitat privada de les esmentades als epígrafs a) i b) de l'article 3.4 de la Llei 19/2014, de 29 de desembre, de transparència, accés a la informació pública i bon govern (DOGC núm. 6780, de 31.12.2014), han de complir amb les obligacions de transparència del Títol II de la mateixa Llei que li siguin aplicables.
l) D'acord amb l'article 15.2 de l'esmentada Llei 19/2014, de 29 de desembre, les persones jurídiques a les quals se'ls hagi concedit una subvenció per un import superior a 10.000,00 euros han de comunicar a l'òrgan concedent, mitjançant una declaració responsable, la informació relativa a les retribucions dels seus òrgans de direcció o administració.
m) D'acord amb el que estableix la Llei 17/2015, de 21 de juliol, d'igualtat efectiva de dones i homes (DOGC núm. 6919, de 23.7.2015), els beneficiaris/àries de les subvencions han de presentar una declaració responsable on manifestin el compliment del que preveu la Llei esmentada.
n) Adherir-se als principis ètics i regles de conducta als quals han d'adequar l'activitat les persones beneficiàries, d'acord amb el codi ètic que figura com a annex a l'Acord GOV/85/2016, de 28 de juny, pel qual s'aprova la modificació del model tipus de bases reguladores dels procediments per a la concessió de subvencions (DOGC núm. 7151, de 30.6.2016).
Les dades de caràcter personal que les persones interessades han de facilitar per tal d'obtenir la subvenció s'inclouen al fitxer Expedients administratius en l'àmbit turístic.
El responsable del tractament és la Direcció General de Turisme i la finalitat és gestionar els expedients administratius relatius a tràmits en matèria d'impuls del sector turístic.
La base jurídica del tractament és l'exercici de poders públics d'acord amb la Llei 38/2003, de 17 de novembre, general de subvencions, i amb el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Les dades seran objecte de publicació d'acord amb el que estableix la normativa en l'àmbit de subvencions i de transparència.
Les dades es comunicaran a l'Institut Català de Finances, dins el marc legal del Reglament (UE) 2016/679 del Parlament Europeu i del Consell de 27 d'abril, relatiu a la protecció de les persones físiques pel que respecta al tractament de dades personals, així com de la Llei orgànica 3/2018, de 5 de desembre, de protecció de dades personals i garantia dels drets digitals (BOE núm. 294, de 6.12.2018), i la seva normativa de desenvolupament.
Les persones interessades tenen dret a accedir a les dades personals facilitades, rectificar-les, suprimir-les i a oposar-s'hi i a sol·licitar-ne la limitació del tractament en els supòsits que preveu la normativa vigent.
Per exercir aquests drets s'ha d'adreçar un escrit a la Subdirecció General de Personal, Organització i Prevenció de Riscos Laborals per correu postal (pg. de Gràcia, 105, 08008, Barcelona) o un correu electrònic a l'adreça [EMAIL], signat electrònicament amb DNI electrònic o certificat electrònic reconegut.
L'ICF inclourà les dades que li hagin estat comunicades al tractament Préstecs directes, del qual és titular la mateixa entitat.
Es podran exercir els drets d'accés, rectificació, cancel·lació i oposició mitjançant un correu electrònic a l'adreça electrònica [EMAIL].
L'ICF es compromet a no utilitzar aquesta informació per a altres finalitats que no siguin les d'avaluar el possible finançament del projecte, i també a guardar confidencialitat tant de la informació rebuda com de l'existència d'aquest procés.
Tanmateix, l'ICF no podrà cedir aquestes dades a les empreses integrants del seu grup econòmic ni a les empreses associades, ni a altres entitats financeres o autoritzades i registrades pel Banc d'Espanya, ni a qualsevol dels seus organismes o entitats col·laboradores de l'àmbit financer, tret que existeixi el consentiment exprés i inequívoc del client i únicament amb una doble finalitat: per una banda, per a l'estudi i la formulació del finançament més adient, segons les característiques pròpies del cas; i per l'altra, per a la promoció de productes o finançament i tractament de dades de caràcter massiu per a estudis de màrqueting, estadístics i de segmentació de clients.
El grup ICF, format per l'ICF i les seves entitats filials, és subjecte obligat al compliment de la legislació vigent sobre prevenció de blanqueig de capitals i finançament del terrorisme.
Dins aquest marc normatiu el grup pot facilitar les dades que li siguin reclamades per l'autoritat competent, així com efectuar les comprovacions oportunes sobre la documentació facilitada.
La revelació de dades també podrà tenir lloc, en tot cas, atenent un mandat judicial o una resolució administrativa.
No obstant això, en aquest últim cas, restarà obligat a posar el fet en coneixement de les persones interessades el més aviat possible.
-1 Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, a parer seu, sigui present o pugui afectar el procediment.
-2 Amb caràcter general, les persones beneficiàries d'ajuts públics, en l'exercici de la seva activitat, assumeixen les obligacions següents:
c) No oferir ni facilitar a càrrecs o empleats públics avantatges personals o materials, ni per a ells mateixos ni per a terceres persones, amb la voluntat d'incidir en un procediment d'adjudicació de la subvenció o l'ajut.
e) Complir les obligacions de facilitar la informació que la legislació de transparència imposa als adjudicataris en relació amb l'Administració o administracions de referència, sens perjudici de complir les obligacions de transparència que els pertoquin de forma directa, per previsió legal, en els supòsits de l'apartat quart de l'article 3 de la Llei 19/2013, de 9 de desembre, de transparència, accés a la informació pública i bon govern (BOE núm. 295, de 10.12.2013).
En cas d'incompliment dels principis ètics i de les regles de conducta s'aplicarà el règim sancionador que preveu la Llei 19/2014, de 29 de desembre, de transparència, accés a la informació pública i bon govern (DOGC núm. 6780, de 31.12.2014), i les sancions que preveu el seu article 84 pel que fa a beneficiaris/àries d'ajuts públics; sens perjudici d'aquelles altres possibles conseqüències que preveu la legislació vigent en matèria de subvencions.
A efectes d'aquestes bases s'entendran com a definició dels diferents conceptes les que es detallen a continuació.
-1 Definició de petita i mitjana empresa (PIME)
Definició de PIME d'acord amb l'article 2 de l'annex 1 del Reglament (UE) 651/2014:
A l'hora d'aplicar les xifres d'aquest quadre s'han de tenir en compte, també, els efectius, el balanç i el volum anual de negocis de les empreses amb les quals el beneficiari/ària pugui tenir relació com a empreses vinculades o associades.
Per a més detall consultar els articles del 3 al 6 de l'annex 1 de l'esmentat Reglament (UE) 651/2014.
-2 Definició d'empresa en crisis
L'article 2 de l'annex 1 del Reglament (UE) 651/2014 defineix l'empresa en crisi com una empresa en la qual concorrin, almenys, una de les circumstàncies següents:
a) Si es tracta d'una societat de responsabilitat limitada (diferent d'una PIME amb menys de tres anys d'antiguitat o, a l'efecte dels criteris per a poder optar a les ajudes al finançament de risc, una PIME en el termini de set anys des de la seva primera venda comercial, que compleixi les condicions per a rebre inversions de finançament de risc després de les comprovacions de diligència deguda per part de l'intermediari financer seleccionat), quan hagi desaparegut més de la meitat del seu capital social subscrit com a conseqüència de les pèrdues acumulades.
És el que succeeix quan la deducció de les pèrdues acumulades de les reserves (i de tots els altres elements que se solen considerar fons propis de la societat) condueix a un resultat
negatiu superior a la meitat del capital social subscrit.
A l'efecte de la present disposició, "societat de responsabilitat limitada" es refereix, en particular, als tipus de societats esmentats en l'annex 1 de la Directiva 2013/34/UE; i "capital social" inclou, quan escaigui, tota prima d'emissió.
b) Si es tracta d'una societat en la qual almenys alguns socis tenen una responsabilitat il·limitada sobre el deute de la societat (diferent d'una PIME amb menys de tres anys d'antiguitat o, a l'efecte dels criteris per a poder optar a les ajudes al finançament de risc, una PIME en el termini de set anys des de la seva primera venda comercial, que compleixi les condicions per a rebre inversions de finançament de risc després de les comprovacions de diligència deguda per part de l'intermediari financer seleccionat), quan hagi desaparegut per les pèrdues acumulades més de la meitat dels seus fons propis que figuren en la seva comptabilitat.
A l'efecte de la present disposició, "societat en la qual almenys alguns socis tenen una responsabilitat il·limitada sobre el deute de la societat" es refereix, en particular, als tipus de societats esmentats a l'annex 2 de la Directiva 2013/34/UE.
c) Quan l'empresa es trobi immersa en un procediment de fallida o insolvència o reuneixi els criteris que estableix el seu dret nacional per a ser sotmesa a un procediment de fallida o insolvència a petició dels seus creditors.
d) Quan l'empresa hagi rebut ajuda de salvament i encara no hagi reemborsat el préstec o posat fi a la garantia, o hagi rebut ajuda de reestructuració i estigui encara subjecta a un pla de reestructuració.
e) Si es tracta d'una empresa diferent d'una PIME, quan durant els dos exercicis anteriors:
La ràtio deute/capital de l'empresa hagi estat superior a 7,5.
La ràtio de cobertura d'interessos de l'empresa, calculada sobre la base del EBITDA ( Earnings Before Interest Taxes Depretiation and Amortization ), s'hagi situat per sota.